als_Latn dik_Latn sag_Latn
Në kushtet kur kredia në ekonominë tonë është gjithnjë e më shumë në rënie, në kah të kundërt me këtë dukuri janë fitimet e bankave. Si kurrë më parë në historinë e tyre periudha janar-mars e këtij viti ka shënuar shifrën më të lartë të përfitimeve që merr ky sektor ku baza kryesore janë të ardhurat që vilen nga interesat e kredive. Ky grafik këtu tregon se që prej vitit 2001 dhe deri tani, fitimi i bankave ka qenë gjithnjë pozitiv, duke kulmuar në 2014-ën me 4.5 miliard lekë.
Ekspertët thonë se shkak për këtë janë edhe ndryshimet ligjore të cilat kanë përshpejtuar ekzekutimin e pronës së lënë peng, por më shumë se kaq ata mendojnë se tani bankat po japin gjithnjë e më pak para për të paguar interesat e depozitave të qytetarëve. Nëse shohim shpenzimet e bankave do të vërehet se fitimi nga interesat e kredive në pjesën e parë të këtij viti kapin vlerën e 17 miliard lekëve, ndërsa pagesat që bëhen për depozita janë vetëm 6.7 miliard.
Biznesi dhe qytetarët po marrin më pak kredi, por dhe më pak fitim nga lënia e parave në banka. Nëse Banka Qendrore ka ulur normën bazë të interesit për lekun në mënyrë që të rritet kredia por dhe të ulen interesat që paguajnë qytetarët, ka ndodhur e kundërta: qytetarët humbin dhe bankat fitojnë.
als_Latn als_Latn als_Latn